અન્ય શહેરોમાં કાર્યરત જીઆઇડીસી ફરતે કમ્પાઉન્ડ વોલ બનાવેલી છે. જયારે પાલનપુર જીઆઇડીસી ફરતે નથી. તમામ માર્ગ ખુલ્લા હોવાથી રખડતાં પશુઓ બહારથી આવતાં વાહનચાલકોને અગવડતાં સર્જાય છે. ૪૫ વર્ષ અગાઉ સરકાર જીઆઇડીસીમાં હપ્તાથી જમીન આપી હતી. લોન, વીજળી, પાણીની સુવિધાથી આકર્ષાઇને વેપારીઓએ જમીન ખરીદી હતી. પરંતુ પ્રદૂષણ સહિતના કારણે મોટા ઉદ્યોગો ન વિકસી શકતાં વેપારીઓને નુકસાન થયું છે. હવે જો સરકાર નિયમમાં ફેરફાર કરી ઇમ્પેકટ ફી લઇને જીઆઇડીસીને કોમર્શિયલ બનાવે તો વેપારીઓ તેમજ સરકારને આર્થિક ફાયદો થાય તેમ છે. તેમ જીઆઇડીસી એસો.પ્રમુખે જણાવ્યું હતુ.